**George Lawrence Thorogood** (fødd 24. februar 1950) er ein USA-amerikansk musikar, songar og låtskrivar frå Wilmington i Delaware. Den «høgenergiske boogie-bluesen» hans vart populær på radiostasjonar som spelte rock i 1980-åra, med hittar som «Bad to the Bone» og «I Drink Alone». Han populariserte òg eldre songar av amerikanske ikon, som «Move It on Over», «Who Do You Love?» og «House Rent Boogie/One Bourbon, One Scotch, One Beer».

Med bandet sitt, The Delaware Destroyers, har Thorogood gjeve ut over 20 album, og to av dei har selt til platinaplate i USA og seks til gullplate. Han har selt 15 millionar plater verda over.

Karriere
--------

Thorogood byrja karrieren sin tidleg i 1970-åra som akustisk soloartist i liknande stil som Robert Johnson og Elmore James etter å ha blitt inspirert på ein John P. Hammond-konsert. Kort tid etter skipa han eit band, The Delaware Destroyers, med ein skulekompis, trommeslagaren Jeff Simon. Med fleire musikarar utvikla dei sin eigen stil, ei blanding av Chicago blues og rock and roll. Dei første konsertane deira var i The Rathskeller på University of Delaware og i The Deer Park Tavern. Til slutt korta dei ned bandnamnet til The Destroyers. På denne tida arbeidde han òg som scenearbeidar for Hound Dog Taylor.

Thorogood spelte inn ein demo, *Better Than the Rest*, i 1974, men denne kom ikkje ut før i 1979. Den største platedebuten hans kom i 1976 med albumet *George Thorogood and the Destroyers,* som kom ut i 1977. I 1978 gav Thorogood ut det neste albumet sitt med The Destroyers kalla *Move It on Over*, med ein versjon av Hank Williams sin «Move It on Over». «Please Set a Date» og ei omarbeiding av Bo Diddley-songen «Who Do You Love?» kom ut i 1979. 

Seint i 1970-åra hadde Thorogood og bandet hans base i Boston. Han var vener med Jimmy Thackery frå det Washington, D.C.-baserte bluesbandet The Nighthawks, og dei hadde faste spelejobbar vis-a-vis kvarandre på to klubbar i Washington. Ved midnatt brukte begge banda å spele Elmore James sin «Madison Blues» i same toneart og Thorogood og Thackery gjekk ut på gata, der dei utveksla gitarakkordar og gjekk inn til det andre bandet i den andre klubben.

Thorogood fekk vist seg for eit større publikum då han var oppvarmingsartist for The Rolling Stones på den amerikanske turneen deira i 1981. Han var òg musikalsk gjest på *Saturday Night Live* i oktober 1982. På denne tida turnerte Thorogood and The Destroyers mykje og dei spelte i alle dei 50 amerikanske statane på 50 dagar.

Bandmedlemmar
-------------

Thorogood og Jim Suhler i 2010.
### The Delaware Destroyers

* George Thorogood – solovokal og sologitar
* Jeff Simon – trommer, perkusjon (sidan 1973)
* Billy Blough – bassgitar (sidan 1976)
* Jim Suhler – rytmegitar (sidan 1999)
* Buddy Leach – saksofon, piano (sidan 2003)

### Tidlegare medlemmar

* Ron «Roadblock» Smith – rytmegitar (1973–1980)
* Hank «Hurricane» Carter – saksofon (1980–2003)
* Steve Chrismar – rytmegitar (1985–1993)

Diskografi
----------

### Studioalbum med tTe Destroyers

* 1977: *George Thorogood and the Destroyers* (Gold)
* 1978: *Move It on Over* (Gold)
* 1979: *Better Than the Rest* (Recorded in 1974)
* 1980: *More George Thorogood and the Destroyers*
* 1982: *Bad to the Bone* (Gold)
* 1985: *Maverick* (Gold)
* 1986: *Nadine* (CD-utgåve av *Better Than the Rest*)
* 1988: *Born to Be Bad* (Gold)
* 1991: *Boogie People*
* 1993: *Haircut*
* 1997: *Rockin' My Life Away*
* 1999: *Half a Boy/Half a Man*
* 2003: *Ride 'Til I Die*
* 2006: *The Hard Stuff*
* 2009: *The Dirty Dozen*
* 2011: *2120 South Michigan Ave.*

### Soloalbum

* 2017: *Party of One*

Kjelder
-------

* *Denne artikkelen bygger på «George Thorogood» frå Wikipedia på engelsk, den 1. oktober 2018.*
	+ *Wikipedia på engelsk oppgav desse kjeldene:*

1. 1 2  
Du Noyer, Paul (2003). *The Illustrated Encyclopedia of Music* (1st utg.). Fulham, London: Flame Tree Publishing. s. 181. ISBN 1-904041-96-5.
2. 1 2 3  «George Thorogood & the Destroyers Biography». *GeorgeThorgood.Com*. Fan Clubhouse, LLC. Henta 20. oktober 2014.
3. ↑  Poling, Dean (19. mars 2010). «Bad to the funny bone». *The Valdosta Daily Times*. Henta 1. oktober 2018.
4. 1 2  Erlewine, Michael, red. (1996). *George Thorogood & the Destroyers*. *All Music Guide to the Blues* (Miller Freeman Books). s. 251–252. ISBN 0-87930-424-3.
5. ↑  Rasmussen, Tracy. «In his inimitable way, Thorogood remains thoroughly good». *Reading Eagle*. Henta 1. oktober 2018.
6. ↑  About Blues. about.com
7. ↑  *Washington Post* Op Ed 15. mai 1993 – «M Street Shuffle» – fact-checked correction to Weekend section feature «Tune Town»; 7. mai 1993
8. ↑  Arar, Yardena (20. oktober 1981). «Thorogood will play 50 states in 50 days». *The Spokesman Review*. Henta 27. oktober 2013.
9. ↑  7th Inning interview on WGN Radio, 27. juni 2007.
10. ↑  Hassler, Abby (9. mai 2017). «George Thorogood to Release First-Ever Solo Album 'Party of One'». *radio.com*. Henta 30. mai 2017.

Bakgrunnsstoff
--------------

 Commons har multimedium som gjeld: **George Thorogood**

* Offisiell nettstad
* George Thorogood ved The Internet Movie Database (IMDb)

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* SUDOC
* NKC
* MusicBrainz (artist)

 |